As jy n fotograaf is, moenie hierdie fliek misloop nie! - Fotoskool
As jy n fotograaf is, moenie hierdie fliek misloop nie!
Posted by Frans van Heerden on December 11, 2015 at 12:58pm
Ek het onlangs n fliek met die titel, The Secret Life of Walter Mitty ( Ben Stiller) gesien. My belanstelling om dit te sien, spruit uit die storie wat met fotografie te make het.
In kort gaan dit oor n persoon en dromer, Walter Mitty, wat as die bewaarder van film negatiewe, by die “Life” tydskrif werk. Op n dag ontvang hy n filmrol met negatiewe van n eksentieke, befaamde en hoogs private, vryskut fotograaaf, Sean O’Connell (Sean Penn). Die tydskrif is in die proses om af te sien van die papier weergawe en maak gereed om voortaan as n digitale publikasie te verskyn.
O Connel se fotos het gereeld op die voorblad van Life verskyn en het n beduidende bydrae tot die sirkulasie syfers gemaak. So beveel hy aan dat een bepaalde foto van hom, op die laaste gedrukte kopie van "Life" se voorblad moet verskyn. Die eienaars is gretig om O Connel te gehoorsaam en vra vir Mitty om die negatief te laat afdruk. Tot sy onsteltenis vind Mitty uit dat hy die bepaalde neagtief verloor het.
Hy loods n uitgebreide soektog na O Connel in n poging om vas te stel wat op die bepaalde foto is. Sy soektog lei hom na plekke soos Ysland, Groenland en Afghanistan om O Connel op te spoor. Na baie spanningvolle ervarings, ontmoet hy O Connel waar hy, in die afgelee berge van Afghanistan, sit en wag en probeer om om n foto vd ontwykende en baie skaars “Snow leopard” te neem. Vir O Connel sou dit n persoonlike hoogtepunt wees.
Die gesprek wat op hierdie punt tussen Mitty en O Connel plaasvind, het vir elkeen van ons as amateur of beroeps fotograwe, n baie beduidende betekenis. Dit laat n mens dink oor daardie oomblik wat jy as kunstenaar besig is om iets van jou belewenis en werklikheid mbv n kamera, te probeer vasvang, om dit te deel of te geniet. Die gesprek verander Mitty se uitkyk op die lewe en ook sy werk as archievaris.
Ek kan die fliek ten sterkste aanbeveel. Dis is n geleentheid om n mens weer oor hierdie fasinerende stokperdjie wat ons beoefen, te laat dink. Dit gaan nie oor tegniese fotografie kwessies nie, maar oor dit wat ons doen, hoe ons dit doen en wat dit aan ons doen!
Comment by Arleen Wiese on May 12, 2016 at 10:09am
Was ook mal oor die film! Iets wat ek 'n paar keer oor sal kyk. Tot die soundtrack is mooi!
Comment by Igno van Niekerk on December 17, 2015 at 1:16pm
Hallo Frans, ek het die fliek ook baie geniet!! Baie dankie vir die herinnering en bewusmaking - gaan sommer weer kyk.
Comment by Karen Kemp on December 16, 2015 at 9:50am
Ekt die fliek gesien n ruk terug...stem saam dis baie besonders!